கேள்வி: சரப புராணம் பற்றி தகவல் சொல்.
பதில்: சரப புராணம் என்பது சரபம் என்னும் பறவை உருவம் கொண்டு சிவன் நரசிம்மர் அடக்கிய வடமொழிப் புராணக் கதையைத் தமிழில் கூறும் நூல். 16 ஆம் நூற்றாண்டின் முற்பகுதியில் திருமலைநாதர் என்பவரால் இது இயற்றப்பட்டது. வடமொழியில் உள்ள 'மகாசிவபுராணம்' என்னும் நூலின் ஒரு பகுதியாக விளங்கும் இதனைத் தமிழில் மொழிபெயர்த்ததால் இவர் 'புராணத் திருமலைநாதர்' என்று சிறப்பித்து அழைக்கப்படுகிறார். நூற்பொருள் இரணிய வதம் முடிந்த பின்பு அடங்காத உக்கிரத்துடன் விளங்கிய திருமாலின் நரசிம்ம அவதாரத்தின் சினத்தைத் தணிப்பதற்காக, சிவபெருமான் எடுத்த சரபேஸ்வரர் அவதாரத்தின் சிறப்பை இந்நூல் விரிவாக எடுத்துரைக்கிறது.
கேள்வி: சரப புராணம் - நூல் அமைப்பு பற்றி நீங்கள் என்ன அறிந்துள்ளீர்கள்?
பதில்: இந்நூல் 7 சருக்கங்களையும், 431 செய்யுட்களையும் (பாடல்களையும்) கொண்டு தமிழ் விருத்தப்பாவால் இயற்றப்பட்டுள்ளது பாயிரம், நரசிங்க உற்பத்திச் சருக்கம், கடவுளர் முறையீடு சருக்கம், வீரபத்திரன் எழுச்சி, அறிவுறுத்திய சருக்கம், சலந்தரன் வதைச் சருக்கம், சக்கரம் பெற்ற சருக்கம், நரசிங்கர் வதை சருக்கம் என ஏழு சருக்கங்களைக் கொண்டது. வடமொழியில் சரபமூர்த்தி வரலாறு 'சரபோபநிடதம்' என்னும் நூலில் 35 சுலோகங்களில் கூறப்பட்டுள்ளது
கேள்வி: சரப புராணம் - பாடல் எடுத்துக்காட்டு பற்றி தகவல் சொல்.
பதில்: இந்த நூலில் உள்ள பாடல் ஒன்று. எடுத்துக்காட்டு. நரசிங்கத்தின் அடம்பிடித்த செயல்களை முறையிட்ட தேவர்களின் முன் சிவபெருமான் காட்சி தருகிறார். : கங்கைமுடிச் சடைமுடியும் கண்மூன்றும் விண்மூன்றும்: அங்கழியா தருள்மிடலும் அணிப்புயங்கள் ஒருநான்கும்: செங்கையணி மான்மழுவும் சேயிழையாள் ஒருபாலும்: பொங்க எதிர் முன்னின்றான் பூ வனங்கள் தொறும் நின்றான்.
கேள்வி: சரப புராணம் - சரப உபநிஷத் குறித்து விரிவாக சொல்லுங்கள்.
பதில்: சரபோபநிடதம் (சரப உபநிஷத்) என்பது இந்து சமயத்தின் அடிப்படை நூல்களான 108 உபநிடதங்களின் தொகுப்பில் 50-ஆவது உபநிடதமாகப் பட்டியலிடப்பட்டுள்ள ஒரு சிறிய உபநிடதமாகும். இது நான்கு வேதங்களில் ஒன்றான அதர்வ வேதத்தைச் சார்ந்தது மற்றும் சிவபெருமானின் பரத்துவத்தைப் போற்றும் 14 சைவ உபநிடதங்களில் ஒன்றாகும். சிவ புராணத்தின் 'சதருத்ர சங்கிதை' என்னும் பிரிவில், 11 முதல் 12-ஆவது அத்தியாயங்களில் இந்தச் சரப அவதாரக் கதை விரிவாகக் கூறப்பட்டுள்ளது. வடமொழியில் மூலக் கதையைத் தொகுத்து எழுதியவர் வியாச முனிவர்.
கேள்வி: சரப புராணம் - கருவிநூல் பற்றி நீங்கள் என்ன அறிந்துள்ளீர்கள்?
பதில்: *மு. அருணாசலம், தமிழ் இலக்கிய வரலாறு, பதினாறாம் நூற்றாண்டு, முதல் பாகம், பதிப்பு 2005